Βασίλειος Κορφιωτάκης

Ο Βασίλειος Παν. Κορφιωτάκης (21 Δεκεμβρίου 1899 - 4 Ιουλίου 1983) ήταν Έλληνας νομάρχης και διοικητής του Αγίου Όρους.

 Βιογραφία 
Γεννήθηκε στην Πάτρα και αναγορεύτηκε διδάκτωρ της Νομικής Σχολής του Πανεπιστημίου των Αθηνών.Ελληνικόν who's who, Εκδοτικός Οργανισμός Ελληνικών who's who 1965, σελ. 271. Σπούδασε επίσης Πολιτικές επιστήμες στη Βιέννη.

Από τον Απρίλιο του 1936 ως τον Φεβρουάριο του 1938 ήταν Νομάρχης Χαλκιδικής (διορισμένος).Περιοδικό Πολύγυρος, έκδοση Λαογραφικού Ομίλου Πολυγύρου, σελ. 20.  Στη συνέχεια (Αύγουστος 1941) διορίστηκε Πολιτικός διοικητής του Αγίου Όρους και παρέμεινε διοικητής ως τον Φεβρουάριο του 1943, οπότε εξαναγκάστηκε σε παραίτηση λόγω της αντίθεσής του προς τα συμφέροντα των σλαβόφωνων μοναστηριών. Το 1951 ανέλαβε γενικός γραμματέας του Υπουργείου Εσωτερικών και αργότερα αντιπρόεδρος του Ανωτάτου Συμβουλίου Δημοσίων Υπηρεσιών.Εγκυκλοπαίδεια Υδρία, τ. 34, σελ. 239.

Πέθανε το 1983 και κηδεύτηκε στις 5 Ιουλίου από το Πρώτο Νεκροταφείο Αθηνών.Τα Νέα, 5-7-1983, σελ. 14.

 Παραπομπές 

Κατηγορία:Νομάρχες Χαλκιδικής
Κατηγορία:Πολιτικοί διοικητές του Αγίου Όρους